હમ્પ્ટી કાવ્યાને લેંઘો ખરીદવા ફાઈનાન્સ કરે છે તો કાવ્યા સામે એટલાં જ રૂપિયા હમ્પ્ટીને કાર ખરીદવા ગીફ્ટ આપે છે. ઈન્ટરવલ સુધીના પિક્ચરનો એટલો જ સાર કે ડીઝાઈનર લેંઘાની કિંમતમાં મળે છે મારુતી કાર! આમ તો કાવ્યાના એનારાઈ મુરતિયા સાથે લગ્ન નક્કી થયા હોય છે. આ મુરતિયો બત્રીસ લક્ષણો હોય છે અને વરુણ એની આગળ મગતરા જેવો હોય છે, પણ આલિયાની ચોઈસ પણ એટલી ઉંચી ક્યાંથી હોય? પછી તો ડીડીએલજે તમે જોયું જ હશે એટલે આલિયાના પંજાબી ફાધર અને ફેમીલીનાં ત્રાસની આખી સ્ટોરી કહી તમને વધુ બોર નથી કરતો. આમેય અંત સુધી પહોંચતા ડાયરેક્ટર પણ ફિલ્મ બનાવતા થાકી ગયો હોય એવું લાગે છે.